S-1975/2019

Dómur

Mál þetta, sem dómtekið var 13. desember 2019, höfðaði héraðssaksóknari með ákæru 31. október 2019 á hendur ákærðu, C-x-x J-x-x F-x-x, fæddri [...], og I-x-x M-x-x R-x-x E-x-x, fæddri [...], báðum hollenskum ríkisborgurum;

„fyrir stórfellt fíkniefnalagabrot, með því að hafa fimmtudaginn 29. ágúst 2019 í félagi staðið að innflutningi á samtals 1.011,64 g af kókaíni ætluðu til söludreifingar hér á landi í ágóðaskyni. Ákærðu fluttu fíkniefnin til landsins sem farþegar með flugi FI555 frá Brussel í Belgíu til Keflavíkurflugvallar. Við leit fannst í fórum ákærðu C-x-x innanklæða í nærbuxum og innvortis samtals 236,92 g af kókaíni, sem hafði að meðaltali 58% styrkleika, og í fórum ákærðu I-x-x falin innvortis samtals 774,72 g af kókaíni, sem hafði að meðaltali 61% styrkleika.

Telst brot þetta varða við 173. gr. a. almennra hegningarlaga nr. 19/1940, sbr. lög nr. 64/1974 og 32/2001.

Þess er krafist að ákærðu verði dæmdar til refsingar og greiðslu alls sakarkostnaðar.

Krafist er upptöku á samtals 1.011,64 g af kókaíni, með vísan til 6. mgr. 5. gr. laga um ávana og fíkniefni nr. 65/1974 og 2. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.“

Ákærðu krefjast í málinu vægustu refsingar sem lög leyfa og að gæsluvarðhald sem þær hafa sætt vegna málsins frá 30. ágúst sl. verði dregið frá refsingunni að fullri dagatölu. Þá krefjast ákærðu þess að sakarkostnaður greiðist úr ríkissjóði, þ.m.t. hæfileg þóknun verjendum til handa.

I

Fimmtudaginn 29. ágúst 2019 voru ákærðu stöðvaðar í Flugstöð Leifs Eiríkssonar á Keflavíkurflugvelli eftir komu til landsins með flugi FI555 frá Brussel í Belgíu. Við leit fundust í vörslum ákærðu C-x-x, innanklæða í nærbuxum og innvortis, samtals 236,92 grömm af kókaíni og þá reyndist ákærða I-x-x vera með innvortis samtals 774,72 grömm af kókaíni, sbr. efnaskýrslur tæknideildar lögreglustjórans á höfuðborgarsvæðinu, dagsettar 3. september 2019. Kókaínið sem ákærða C-x-x var með í vörslum sínum var að meðaltali 58% að styrkleika og kókaínið sem ákærða I-x-x var með í vörslum sínum var að meðaltali 61% að styrkleika, sbr. matsgerðir Rannsóknastofu í lyfja og eiturefnafræði, dagsettar 18. september 2019.

Rannsókn lögreglu lauk um miðjan október 2019 og var málið sent héraðssaksóknara til meðferðar 14. þess mánaðar. Héraðssaksóknari höfðaði síðan mál þetta með útgáfu ákæru 31. október s.l.

II

A

Eftir að hafa fengið af því fregnir að móðir hennar væri alvarlega veik kvaðst ákærða I-x-x fyrir dómi í örvæntingu hafa tekið ákvörðun um flytja fíkniefni til landsins og afla þannig fjár til þess að hjálpa móður sinni í veikindunum. Ákærða kvaðst hafa greint meðákærðu C-x-x frá veikindum móður sinnar og samhliða upplýst meðákærðu um að hún hefði hitt aðila sem boðið hefði henni að flytja fíkniefni til Íslands gegn greiðslu 2.500 evra. Meðákærða hefði sjálf verið í fjárhagsvandræðum og hún þess vegna ákveðið að taka þátt í fíkniefnainnflutningnum, án þess að ákærða bæði hana um það.

Ákærða I-x-x sagðist hafa farið til fundar við fyrrnefndan aðila. Hann hefði farið með hana í hús í Antwerpen þar sem hann hefði afhent henni fíkniefnin. Ákærða hefði síðan hringt í meðákærðu. Meðákærða hefði þá komið og tekið þau efni sem hún ætlaði að flytja til landsins en ákærða orðið eftir með sinn hluta. Ákærða sagði þær ekki hafa verið í sama herbergi er þær komu fíkniefnunum fyrir og fullyrti að hún hefði ekki vitað hversu mikið magn fíkniefna meðákærða hugðist flytja til landsins. Ákærða kvaðst heldur ekki vita hversu mikið meðákærða hefði átt að fá greitt fyrir flutning efnanna. Aðspurð sagði ákærða meðákærðu ekki hafa haft nokkur áhrif á það hversu mikið magn fíkniefna hún flutti til landsins.

Ákærða I-x-x sagði sig og meðákærðu hafa ferðast saman til þess að spara fjármuni, enda hefðu þær fengið takmarkaða fjármuni, eða 2.000 evrur, frá þeim sem afhenti ákærðu fíkniefnin til þess að leggja út fyrir kostnaði. Þá hefðu þær saman leitað til konu sem séð hefði um að panta fyrir þær flug og hótelgistingu.

Aðspurð kvað ákærða I-x-x aldrei hafa komið til þess að hún fengi upplýsingar um það hverjum hún ætti að afhenda fíkniefnin hér á landi. Ákærða taldi allt að einu líklegt að ákærðu hefðu báðar átt að afhenda sama aðila efnin.

B

Ákærða C-x-x bar fyrir dómi að meðákærða hefði haft frumkvæðið að ferð þeirra hingað til lands. Hún hefði einnig verið í samskiptum við skipuleggjanda fíkniefnainnflutningsins. Ákærða hefði ekki verið í neinum samskiptum við þann aðila. Fram kom hjá ákærðu að fíkniefnin hefðu verið í einum pakka en tvenns konar umbúðum. Umbúðirnar hefðu annars vegar verið glærar/gegnsæjar og hins vegar grænar. Ákærða kvaðst hafa ákveðið að taka þann hluta efnanna sem var í glæru pakkningunum. Ákærða sagði mikið magn efna hafa verið eftir þegar hún var búin að taka sinn hluta. Hversu mikið nákvæmlega það magn var gat hún ekki um borið en áleit að um mun meira magn en 1 kg hefði verið að ræða.

Ákærða C-x-x sagðist ekkert hafa haft um það að segja hversu mikið magn meðákærða flutti til landsins. Það hefði meðákærða sjálf ákveðið. Þá kom fram hjá ákærðu að hún og meðákærða hefðu verið hvor í sínu herberginu í húsi í Antwerpen er þær komu efnunum fyrir. Tók ákærða fram að hún hefði fyrst séð fíkniefnin í nefndu húsi.

Ákærða C-x-x kvaðst hafa átt að fá 1.000 evrur í sinn hlut fyrir að flytja fíkniefni hingað til lands. Hvaða greiðslu meðákærða hefði átt að fá fyrir þau efni sem hún flutti hefði ákærða ekki vitað þar sem hún hefði ekki vitað hversu mikið magn meðákærða myndi flytja til landsins. Hins vegar hefði komið fram að greiddar yrðu 500 evrur fyrir hver 100 grömm af fíkniefnum.

Ákærða C-x-x sagði ákærðu hafa í sameiningu leitað til konu sem séð hefði um að panta fyrir þær flug og hótelgistingu vegna ferðarinnar. Þær hefðu ákveðið að ferðast saman til að spara fjármuni þar sem þær hefðu fengið takmarkað fjármagn til þess að leggja út fyrir kostnaði við flutning efnanna hingað til lands.

Fram kom hjá ákærðu C-x-x að hún hefði ekki verið búin að fá upplýsingar um hverjum hún ætti að afhenda fíkniefnin hér á landi og með hvaða hætti þegar ákærðu voru handteknar.

III

A, sérfræðingur á tæknideild lögreglustjórans á höfuðborgarsvæðinu, staðfesti fyrir dómi gerð og efni framlagðra mynda og efnaskýrslna tæknideildar lögreglustjórans á höfuðborgarsvæðinu frá 3. september 2019.

Þá gaf einnig skýrslu fyrir dómi B rannsóknarlögreglumaður en ekki þykir þörf á að rekja framburð hans sérstaklega.

IV

Ákærðu hafa játað að hafa flutt hingað til lands frá Brussel í Belgíu það magn kókaíns sem þær voru hvor um sig með í vörslum sínum við komuna til landsins 29. ágúst 2019. Upplýst er að ákærða C-x-x hafði falið innanklæða í nærbuxum og innvortis samtals 236,92 grömm af kókaíni og þá var ákærða I-x-x með innvortis samtals 774,72 grömm af kókaíni, sbr. efnaskýrslur tæknideildar lögreglustjórans á höfuðborgarsvæðinu, dagsettar 3. september 2019. Kókaínið sem ákærða C-x-x var með í vörslum sínum var að meðaltali 58% að styrkleika og kókaínið sem ákærða I-x-x var með í vörslum sínum var að meðaltali 61% að styrkleika, sbr. matsgerðir Rannsóknastofu í lyfja og eiturefnafræði, dagsettar 18. september 2019.

Ákærðu hafa aftur á móti neitað að hafa í félagi staðið að innflutningi á öllu því kókaíni sem þær voru með í vörslum sínum samkvæmt framansögðu, samtals 1.011,64 grömmum.

Samverknaður hefur verið skilgreindur svo að tveir menn eða fleiri hafi samvinnu eða samtök um framkvæmd refsiverðs verknaðar og standi nokkurn veginn jafnt að vígi um ákvarðanir og framkvæmd. Af framburði ákærðu má ráða að það var ákærða I-x-x sem hafði frumkvæðið að aðkomu þeirra að innflutningi á fíkniefnum. Það var hún sem var í sambandi við skipuleggjanda innflutningsins og móttók fíkniefnin. Samkvæmt því útvegaði ákærða I-x-x og afhenti meðákærðu þau fíkniefni sem sú síðarnefnda var með í vörslum sínum við komuna til landsins. Að þessu gættu telst sannað, svo ekki verði vefengt með skynsamlegum rökum, sbr. 1. mgr. 109. gr. laga nr. 88/2008 um meðferð sakamála að ákærðu hafi í félagi staðið að innflutningi á þeim 236,92 grömmum af kókaíni sem ákærða C-x-x flutti til landsins. Að gættu magni kókaínsins og styrkleika þess og með vísan til framburðar ákærðu þykir mega slá því föstu að fíkniefnin hafi verið ætluð til söludreifingar hér á landi í ágóðaskyni.

Hvað varðar þau 774,72 grömm af kókaíni sem ákærða I-x-x flutti til landsins verður ekki framhjá því litið, sem áður var rakið, að samkvæmt framburði beggja ákærðu var það ákærða I-x-x sem hafði frumkvæðið að aðkomu þeirra að innflutningi á fíkniefnum og þá var það hún sem var í sambandi við þann aðila sem að innflutningnum stóð og móttók fíkniefnin. Augljóst er af framburði ákærðu að þær voru meðvitaðar um það við komuna til landsins að báðar væru þær með með fíkniefni í fórum sínum. Að mati dómsins liggur hins vegar ekkert haldbært fyrir um að ákærðu hafi á einhvern hátt sammælst um að ákærða I-x-x flytti fyrrgreint magn kókaíns til landsins. Það að ákærðu leituðu sér aðstoðar í sameiningu við að bóka flug og hótel vegna fararinnar getur engu breytt um þá niðurstöðu. Samkvæmt því og með vísan til annars þess sem að framan er rakið telur dómurinn að ákæruvaldinu hafi ekki tekist að færa á það sönnur, svo ekki verði vefengt með skynsamlegum rökum, sbr. 1. mgr. 109. gr. laga nr. 88/2008, að ákærða C-x-x hafi átt þátt í innflutningi meðákærðu á umræddum 774,72 grömmum af kókaíni. Ákærða C-x-x verður því sýknuð af þeim sakargiftum. Ákærða I-x-x hefur játað innflutning á greindu magni og samrýmist játning hennar gögnum málsins. Verður hún því sakfelld fyrir þá háttsemi, en með vísan til röksemda dómsins hér að framan þykir mega slá því föstu að fíkniefnin hafi verið ætlað til söludreifingar hér á landi í ágóðaskyni.

Sú háttsemi sem ákærða I-x-x er sakfelld fyrir í málinu er réttilega heimfærð til refsiákvæða í ákæru. Í ljósi þess magns kókaíns sem ákærða C-x-x er sakfelld fyrir að flytja til landsins í félagi við meðákærðu þykir háttsemi hennar hins vegar ekki geta varðað við 173. gr. a. almennra hegningarlaga nr. 19/1940 heldur verður hún heimfærð undir 2. gr., sbr. 5. og 6. gr., laga nr. 65/1974 um ávana og fíkniefni með síðari breytingum.

V

Í málinu nýtur engra gagna um að ákærðu hafi áður gerst sekar um refsiverða háttsemi.

Að gættu magni og styrk þeirra fíkniefna sem ákærða I-x-x flutti til landsins, þess að hún játaði sakargiftir að stærstum hluta, og að atvikum máls að öðru leyti virtum þykir refsing hennar hæfilega ákveðin 15 mánaða fangelsi. Refsing ákærðu C-x-x þykir í ljósi játningar hennar og magns og styrks þeirra fíkniefna sem hún flutti til landsins hæfilega ákveðin fangelsi í sex mánuði. Til frádráttar refsingu ákærðu kemur gæsluvarðhald sem þær hafa sætt vegna málsins, sbr. 76. gr. almennra hegningarlaga nr. 19/1940, frá 30. ágúst 2019.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau 1.011,64 grömm af kókaíni sem ákærðu voru með í vörslum sínum við komuna til landsins 29. ágúst sl.

Eftir úrslitum málsins, sbr. 1. mgr. 235. gr. og 1. og 2. mgr. 236. gr. laga nr. 88/2008 um meðferð sakamála, verður ákærðu I-kk-þgf gert að greiða sakarkostnað samkvæmt framlögðu sakarkostnaðaryfirliti, dagsettu 28. október 2019, samtals 824.370 krónur. Þar af greiði ákærða C-x-x óskipt með meðákærðu 274.790 krónur. Ákærða I-kvk-nf greiði jafnframt þóknun skipaðs verjanda síns, E-kk-ef O-kk-ef S-kk-ef lögmanns. Þá greiði ákærða C-x-x einn þriðja hluta þóknunar skipaðs verjanda síns, D-kk-ef R-kk-ef lögmanns. Þóknun verjenda ákærðu þykir hæfilega ákveðin að virtu umfangi málsins og með hliðsjón af tímaskýrslum þeirra með þeim hætti sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærða I-x-x M-x-x R-x-x E-x-x sæti fangelsi í 15 mánuði. Ákærða C-x-x J-x-x F-x-x sæti fangelsi í sex mánuði. Til frádráttar refsingu ákærðu kemur gæsluvarðhald sem þær hafa sætt frá 30. ágúst 2019.

Ákærða I-x-x M-x-x R-x-x E-x-x greiði þóknun skipaðs verjanda síns, E-kk-ef O-kk-ef S-kk-ef lögmanns, 1.117.240 krónur að virðisaukaskatti meðtöldum, og ferðakostnað verjandans, 10.230 krónur. Ákærða C-x-x J-x-x F-x-x greiði einn þriðja hluta þóknunar skipaðs verjanda síns, D-kk-ef R-kk-ef lögmanns, 365.387 krónur, en þóknunin nemur í heild 1.096.160 krónum að virðisaukaskatti meðtöldum, og ferðakostnað verjandans, 76.010 krónur. Þá greiði ákærða I-x-x M-x-x R-x-x E-x-x 824.370 krónur í annan sakarkostnað en þar af greiði ákærða C-x-x J-x-x F-x-x óskipt með meðákærðu 274.790 krónur.

Ákærðu sæti upptöku á samtals 1.011,64 grömmum af kókaíni.

K-kk-nf H-kk-nf hæfilega ákveðin fangelsi í sex mánuði. Til frádráttar refsingu ákærðu kemur gæsluvarðhald sem þær hafa sætt vegna málsins, sbr. 76. gr. almennra hegningarlaga nr. 19/1940, frá 30. ágúst 2019.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau 1.011,64 grömm af kókaíni sem ákærðu voru með í vörslum sínum við komuna til landsins 29. ágúst sl.

Eftir úrslitum málsins, sbr. 1. mgr. 235. gr. og 1. og 2. mgr. 236. gr. laga nr. 88/2008 um meðferð sakamála, verður ákærðu I-kk-þgf gert að greiða sakarkostnað samkvæmt framlögðu sakarkostnaðaryfirliti, dagsettu 28. október 2019, samtals 824.370 krónur. Þar af greiði ákærða C-x-x óskipt með meðákærðu 274.790 krónur. Ákærða I-kvk-nf greiði jafnframt þóknun skipaðs verjanda síns, E-kk-ef O-kk-ef S-kk-ef lögmanns. Þá greiði ákærða C-x-x einn þriðja hluta þóknunar skipaðs verjanda síns, D-kk-ef R-kk-ef lögmanns. Þóknun verjenda ákærðu þykir hæfilega ákveðin að virtu umfangi málsins og með hliðsjón af tímaskýrslum þeirra með þeim hætti sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærða I-x-x M-x-x R-x-x E-x-x sæti fangelsi í 15 mánuði. Ákærða C-x-x J-x-x F-x-x sæti fangelsi í sex mánuði. Til frádráttar refsingu ákærðu kemur gæsluvarðhald sem þær hafa sætt frá 30. ágúst 2019.

Ákærða I-x-x M-x-x R-x-x E-x-x greiði þóknun skipaðs verjanda síns, E-kk-ef O-kk-ef S-kk-ef lögmanns, 1.117.240 krónur að virðisaukaskatti meðtöldum, og ferðakostnað verjandans, 10.230 krónur. Ákærða C-x-x J-x-x F-x-x greiði einn þriðja hluta þóknunar skipaðs verjanda síns, D-kk-ef R-kk-ef lögmanns, 365.387 krónur, en þóknunin nemur í heild 1.096.160 krónum að virðisaukaskatti meðtöldum, og ferðakostnað verjandans, 76.010 krónur. Þá greiði ákærða I-x-x M-x-x R-x-x E-x-x 824.370 krónur í annan sakarkostnað en þar af greiði ákærða C-x-x J-x-x F-x-x óskipt með meðákærðu 274.790 krónur.

Ákærðu sæti upptöku á samtals 1.011,64 grömmum af kókaíni.

K-kk-nf H-kk-nf